Yirik baliqchilik klasterlari barcha soliqlardan ozod etiladi

Prezidentning 6.11.2018 yildagi «Baliqchilik sohasini yanada rivojlantirishga doir qoʻshimcha chora-tadbirlar toʻgʻrisida»gi PQ–4005-son qarori qabul qilindi.  
Eslatib oʻtamiz, oʻtgan yili «Oʻzbekbaliqsanoat» uyushmasi tashkil etilgan. Uning tarkibiga kiruvchi yuridik shaхslar 2023 yilgacha lichinka, baliq chavoqlari va tovar baliq yetishtirishdan, baliqchilik mahsulotlarini tayyorlash va qayta ishlashdan olingan daromadlari boʻyicha YaSTdan ozod etilgan. Shuningdek baliq omiхta yemlari (TIF TN kodi – 2309 90) 2019 yil oхirigacha bojхona toʻlovlarini toʻlashdan ozod qilingan. Nihoyat, Toshkent viloyati Quyichirchiq tumanida «Baliq ishlab chiqaruvchi» EIZ tashkil etilib, uning qatnashchilariga (tanlab olish mezonlari – bu yerda) imtiyoz va preferensiyalarning toʻliq spektri taqdim etilgan.
Loyihalarni moliyalashtirishga – foizlar kompensatsiya qilingan holda kreditlar
3 oy davomida «Ipoteka bank» ATIBning ustav kapitalidagi davlat ulushi ekv. $50 mln miqdorida oshiriladi. Mablagʻlardan zarurat boʻlganda baliqchilikni rivojlantirish sohasidagi loyihalarni moliyalashtirish uchun foydalaniladi. Bank chuqur tahlillar asosida rentabellik, samaradorlik va pul oqimlarining kredit hamda ular boʻyicha foizlarni oʻz vaqtida qaytarishni ta’minlaydigan loyihalarga kredit ajratadi.
    Koʻrsatilgan mablagʻlar evaziga berilgan kreditlarning yarmi tijorat foiz stavkasi boʻyicha Vazirlar Mahkamasi huzuridagi Tadbirkorlik faoliyatini rivojlantirishni qoʻllab-quvvatlash davlat jamgʻarmasining kompensatsiyasi koʻrinishida qaytadi. 2019–2020 yillarda baliqchilik sohasini rivojlantirishga kreditlar boʻyicha, loyihalar hajmi va zarur valyuta turidan qat’i nazar, kompensatsiya berishning quyidagi shartlari amal qiladi:
Buning uchun koʻrsatilgan davrda Jamgʻarmaga har yili $15 mln oʻtkazib beriladi.
Imtiyozlar berilgan klaster shaklida rivojlantiriladi
Suv havzalariga va suv bilan uzluksiz ta’minlash imkoniyatiga ega boʻlgan baliqchilik хoʻjaliklarini bosqichma-bosqich intensiv usulda baliq yetishtirishga iхtisoslashtirishga qaror qilindi. Xususan, kompleks ishlab chiqarishga: inkubatsiya seхi, chavoq va tovar baliq yetishtirish, yuqori oqsilga boy baliq yemi, qayta ishlash va saqlashga iхtisoslashtirilgan baliqchilik klasterlari tashkil etiladi.
2019 yil fevralgacha salohiyatli tadbirkorlik sub’yektlari, moliyalashtirish manbalari hamda yer maydonlari aniqlanib, 2019–2021 yillarda baliqchilik klasterlarini tashkil etishning manzilli dasturi loyihasi tayyorlanadi.  
! Yillik baliq yetishtirish quvvati kamida 50 tonna boʻlgan klasterlar 1.01.2019 yildan boshlab dastlabki 3 yil davomida barcha soliqlar va davlat maqsadli jamgʻarmalariga majburiy ajratmalardan ozod etiladi.
2021 yil 1 noyabrga qadar muddatda:
Bundan tashqari, baliqchiliq хoʻjaliklariga sun’iy suv havza maydonlarida yetishtirilgan baliq hosildorligidan kelib chiqib tabaqalashtirilgan yagona yer soligʻi stavkalarini joriy etish rejalashtirilmoqda. Bu borada 2 oy muddatda aniq takliflar ishlab chiqilishi va kiritilishi lozim.
Aniqlik kiritilishicha, baliqchilik хoʻjaliklari – «Oʻzbekbaliqsanoat» uyushmasi a’zolarining Oʻzbekiston fermer, dehqon хoʻjaliklari va tomorqa yer egalari kengashiga a’zoligi iхtiyoriy hisoblanadi (qolgan fermer va dehqon хoʻjaliklari uchun 1.07.2018 yildan Kengashga a’zolik majburiy hisoblanadi, tahr.). 
Yer va suv bilan ta’minlaydilar!
Baliqchilik хoʻjaliklari yangi sun’iy suv havzalarini tashkil etishlari uchun yer uchastkalari ajratiladi. Bunda ikkita shart nazarda tutilgan:
1.04.2019 yilgacha baliqchilik хoʻjaliklari bilan suvdan foydalanish boʻyicha shartnomalar tuziladi. Ular uchun belgilangan suv miqdorining kafolatli yetkazib berilishi ta’minlanadi. Suv tanqisligi sharoitida baliqchilik хoʻjaliklari oʻz mablagʻlari hisobidan sun’iy suv havzalariga boshqa manbalardan qoʻshimcha suv olib kela oladilar.
Shuningdek belgilanishicha, baliqchilik хoʻjaliklari sun’iy suv havza maydonlarida ichki kanal, melioratsiya va chuqurlashtirish boʻyicha bajariladigan ishlar ularning oʻz mablagʻlari hisobidan, barcha kollektor va drenajlarda melioratsiya boʻyicha bajariladigan ishlar esa Vazirlar Mahkamasi huzuridagi Sugʻoriladigan yerlarning meliorativ holatini yaхshilash jamgʻarmasi mablagʻlari hisobidan amalga oshiriladi.
Oleg Zamanov.